jkorsvik/nowiki_second_scrape_merged huggingface dataset:
Sjøforsvarets Sambandsskole

Sambandskolen (SBS) tilhører førkrigsskolene, og ble egentlig opprettet så tidlig som i 1914, da Marinens Signalskole ble vedtatt etablert sammen med Marinens Skyteskole under navnet Marinens Skyte- og Signalskole. Først 1. juli 1934 ble Sjøforsvarets Signalskole etablert som selvstendig skole i Horten. 1. juni 1946 ble SJøforsvarets sambandsinspeksjon (SSI) med Sambandskolen etablert i Horten. Ved skillet mellom Marinen og Kystartilleriet i 1949, ble navnet Marinens Sambandsinspeksjon (MSI). I 1953 vedtok Stortinget at inspeksjonsvirksomheten ved MSI skulle overføres til Sjøforsvarets overkommando/Admiralstaben, og den gjenværende skolen fikk navnet Marinens sambandsskole (MSBS) 1. september 1953. 1. desember 1960 skiftet forsvasgrenen navn til Sjøforsvaret igjen etter sammenslåingen med Kystartilleriet, og 1. januar 1962 ble så Sjøforsvarets sambandsskole (SBS) etablert ved Sjøforsvarets våpenskolesenter på Haakonsvern.


== Referanser ==
Badminton under Sommer-OL 2016

Badminton under Sommer-OL 2016 fant sted mellom 11. august og 20. august 2016 på Riocentro i Rio de Janeiro. Det ble konkurrert i 5 øvelser, to for menn, to for kvinner og en mixed.


== Litteratur ==
Gabriela Pacheco, red. (20. august 2016). «Official Results Book – Rio2016 : Badminton 11.–20. august 2016» (PDF). Rio2016.com (1.0 utg.). Arkivert fra originalen (.pdf) 7. november 2017. Besøkt 17. november 2016.  Innhold = 261 pdf-sider


== Eksterne lenker ==
Offisielt nettsted 
(en) Badminton at the 2016 Summer Olympics – kategori av bilder, video eller lyd på Commons
Accumoli

Accumoli er en kommune i provinsen Rieti i den italienske regionen Lazio, med ca. 670 innbyggere. Kommunen ble sterkt rammet av jordskjelvet i Italia 2016.


== Referanser ==


== Eksterne lenker ==
Offisielt nettsted 
(en) Accumoli – kategori av bilder, video eller lyd på Commons
Egon Schmüser

Egon Schmüser (født 26. september 1860 i Hamburg, død 22. desember 1925 i Arendal) var en tysk arkitekt som bodde deler av livet sitt i Arendal. Han deltok blant annet i oppførelsen av Trefoldighetskirken. 


== Utdannelse ==
Schmüser studerte ved Königlich Technische Hochschule i Berlin i perioden 1880-1884. Her var han  elev av den tyske arkitekten Johannes Otzen, samt medstudent med den norske arkitekten Christian Fürst. Schmüser tok senere utdannelse som murer og seinhugger i Tyskland. 


== Arkitektarbeid i Norge ==
Christian Fürst hentet Schmüser til Arendal i 1885 som assistent i arbeidet med oppførelsen av Trefoldighetskirken i Arendal i perioden 1885-1887. Schmüser tegnet bl.a. prekestol, altertavle, døpefont, orgelprospekt og terrassebygning under kirken. Schmüser beholdt kontakten med Arendal og oppholdt seg i flere perioder i byen. Han fikk også byggeoppdrag fra Arendal kommune og etablerte bl.a. et steinhuggeri i byen.I tillegg til arbeidet med Trefoldighetskirken har Schmüser blant annet utført følgende arbeider:

Sommerhus i Steinbukta, Hisøy (1894)
Gravmonument over A. C. Houen, Arendal kirkegård (1894)
Strømsbu bedehus (1895)
Gravkapell, Arendal kirkegård (1898–99, revet 1969)
Gravkapell, Risør kirkegård (1903)
Gårdsanlegg Sundet ved Risør for konsul Jacob Christian Wetlesen Prebensen (1904)
Våningshus Evenstad i Froland (1904)
Sanatorium, Øyrås i Froland (1893)
Villa Holfeldt, Slåbervig, Hisøy (1895)
Arendal folkeskole, Nygt. (1899)


== Arkiv ==
Arkivmateriale etter Egon Schmüser befinner seg ved KUBEN i Arendal. Arkivet omfatter noen tegninger og skissebøker.


== Referanser ==


== Eksterne lenker ==
(no) Arkiv etter Egon Schmüser på Arkivportalen
Rabb-bekken kraftverk

Rabb-bekken kraftverk er et vannkraftverk i Stjørdal kommune i Trøndelag.
Det er et elvekraftverk som utnytter et fall på 155 meter i Rabb-bekken.
Installert effekt er 225 kW. Årsproduksjon er 0,7 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Stublielva kraftverk

Stublielva kraftverk er et vannkraftverk i Stubblidalen innerst i Beisfjord i Narvik kommune i Nordland.
Det er et elvekraftverk som utnytter et fall på 230 meter i Stubblielva.
Installert effekt er 3 MW fra en peltonturbin. Årsproduksjon er 8,3 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Småkraft
Amatrice

Amatrice er en kommune i provinsen Rieti i den italienske regionen Lazio. Kommunen ble hardt rammet under jordskjelvet i Italia 2016.


== Referanser ==


== Eksterne lenker ==
Offisielt nettsted 
(en) Amatrice – kategori av bilder, video eller lyd på Commons 
(en) Amatrice – galleri av bilder, video eller lyd på Commons
Telemark Toppidrett Ungdomsskole

Telemark Toppidrett Ungdomsskole (TTU) er en privat ungdomsskole i Skien. Skolen hadde oppstart høsten 2016 med 30 elever i én 8. klasse. Siktemålet er å utvide skolen til en treårig ungdomsskole fra 8. til 10. klasse. Skolen har sitt utspring fra Toppidrettsgymnaset i Telemark og er samlokalisert med dette i Skagerak Arena.


== Skolens filosofi ==
Hovedsiktemålet for skolen er å legge til rette for at elever fra 13 til 16 år skal lære å trene, i kombinasjon med ungdomsskolen.


== Referanser ==
Norcia

Norcia (latinsk: Nursia) er en by i provinsen Perugia i den italienske regionen Umbria. I området drives jakt, særlig på villsvin, og områdets pølser, skinke og annet svinekjøtt er så velkjent at det italienske ord for charcoterieprodukter som pølser og skinke er norcineria, oppkalt etter byen.


== Historie ==
Spor av at mennesker har bodd i området dateres til neolitikum, yngre steinalder. Bebyggelsen på sellve stedet kan spores tilbake til sabinernes tid.
Norcia ble erobret på 200-tallet f.Kr. av romerne, og fikk i 268 f. Kr. romersk borgerrett.
I 572 ble Norcia ødelagt av langobardene, som den gang hadde sitt sentrum i det nærliggende Spoleto. Etter dem fulgte hærtog fra bysantinerne og sarasenerne, slik at Norcia var forlatt i 890. Bare langsomt kunne det borgerlige liv utvikle seg på nytt, og rundt år 1200 kunne Norcia konstitueres som kommune. Stedet utviklet seg til regionalt sentrum og handelssted. Bymuren tilkom på denne tid.
I 1484 havnet byen etter heftig motstand inn under Kirkestaten, og slik forble det, helt til en folkeavstemning den 18. september 1860 da et stort flertall av nursinierne gikk inn for å slutte seg til kongedømmet Italia.
Byen ble i august 2016 rystet av et jordskjelv på 6,2 MW; den 30. oktober samme år fulgte et nytt og kraftigere jordskjelv på 6,6 MW.


=== St. Benedikt-basilikaen ===
Ifølge tradisjonen ble St. Benedikt og søsteren St. Scholastica født i Norcia. En basilika er reist på det stedet de angivelig ble født, og ble en viktig pilegrimsdestinasjon. Basilikaen fikk skader under jordskjelvet den 24. august. Under det neste jordskjelvet samme år, 30. oktober, raste den sammen.

En gruppe benediktinermunker har siden 2000 holdt til i Norcia. Munkene har siden 2012 brygget øl som hovedsakelig er solgt i USA. Ingen av dem ble skadet under jordskjelvet i august, men de fleste flyttet midlertidig til Roma for å bo blant andre munker i ordenens hovedkloster San Anselmo.


== Referanser ==


== Eksterne lenker ==
Offisielt nettsted 
(en) Norcia – kategori av bilder, video eller lyd på Commons 
(en) Norcia – galleri av bilder, video eller lyd på Commons
Ifni

Ifni var en spansk provins på Marokkos Atlanterhavskyst, sør for Agadir og tvers over for Kanariøyene.
Den hadde et samlet areal på 1,502 km², og en befolkning på 51 517 i 1964. Den viktigste næringsvegen var fiske.


== Historie ==
Spanias tilstedeværelse i området kan spores tilbake til en bosetning kalt Santa Cruz de la Mar Pequeña, grunnlagt i 1476. Etter angrep av berbere mot spanjolene ble det besluttet å fokusere på koloniseringen i andre områder i Nord-Afrika og forlate Ifni.
I midten av det 19. århundre lette europeiske makter etter ressurser, spesielt mineraler i Afrika. Spania fattet da interesse i for sin tidligere middelalderfestning for å gjøre krav på den sørlige delen av Marokko. Dette fungerte som et påskudd for en kort krig med Marokko i 1859.Territoriet og dets viktigste by Sidi Ifni ble avstått til Spania av Marokko, 26. april 1860, men det var liten interesse for dette koloniområdet frem til 1934 da den spanske generalguvernøren bosatte seg der.I løpet av Francisco Francos diktatur, ble kolonien gjort til spansk provins og FN fortsatte sin kritikk av koloniseringen.
Etter Ifnikrigen (1957) ble  det meste av området okkupert av Marokko.
Spania ga formelt territoriet tilbake til Marokko 30. juni 1969. Territoriet ble da integrert i den marokkanske regionen Souss-Massa-Drâa.


== Frimerker ==
Spania begynte å utstede frimerker for Ifni i 1941, først bare overtrykte spanske frimerker med teksten «TERRITORIO DE IFNI». Deretter ble det utstedt nye frimerker i 1943 med om lag ti i året, et opplag langt over det postale behov.


== Referanser ==


== Eksterne lenker ==
(Spansk) Asociación Amigos de Ifni
(Spansk) El Rincón de Sidi Ifni
[(Engelsk) Ifni på Lonely Planet
[(Engelsk) Spanske frimerker, overtrykket for Ifni
Oasen skole Grenland

Oasen skole Grenland er en kristen friskole godkjent under friskoleloven. Skolen startet som Grenland kristne skole i 2011 og er fra 1. januar 2022 innlemmet i et nettverk av Oasen-skoler. Skolen holder til i lokaler på Gulset i Skien kommune, som ble totalrenovert i 2022. 


== Eksterne lenker ==
Skolens hjemmeside
Kilebygda Montessoriskole

Kilebygda Montessoriskole er en privat grunnskole for 1. til 7. klasse i Skien. Skolen startet i 2012 i de gamle lokalene til Kilebygda skole på Kilebygda. Skolen drives etter pedagogikken til Maria Montessori.


== Eksterne lenker ==
Skolens hjemmeside
SPT - Svanen skole

SPT - Svanen skole (tidligere Uthauen skole) er en spesialskole for barne- og ungdomsskoleelever med generelle lærevansker i Skien kommune i alderen 1. til 10. trinn.
Skolen er lokalisert i tidligere Svanvik skole i Svanvik, sørvest i Skien.


== Om skolen ==
Alle elever undervises etter individuell opplæringsplan og tilhører klasser på 6-10 elever. Det undervises i alle fag, både individiuell undervisning og i grupper, med fokus på mestring og trygghet.


== Referanser ==
Anything You Can Do

«Anything You Can Do» er en låt komponert av Irving Berlin for Broadway-musikalen Annie Get Your Gun. Sangen er i utgangspunktet en duett med én mannlig og én kvinnelig sanger som forsøker å overgå hverandre i sangøvelser. De krangler om hvem som kan gjøre hva, blant annet å synge mykest, høyest, søtest, holde en tone lengst og andre evner som ikke nødvendigvis har med musikk å gjøre, som for eksempel å leve på ost og brød. Ingen av dem kan imidlertid bake en pai.I scenemusikalen blir låten sunget under skarpskytterkonkurransen mellom Annie Oakley og Frank E. Butler. Den mest kjente linjen fra låten er «Anything you can do I can do better; I can do anything better than you.» Sangen ble fremført for første gang av Ethel Merman og Ray Middleton under urpremieren.Tekstinnholdet i låten har variert i ulike versjoner av sangen. Barbra Streisand og Melissa McCarthy spilte inn låten for Streisands studioalbum Encore: Movie Partners Sing Broadway i 2016. I denne versjonen krangler de om en filmrolle de begge har fått. De diskuterer blant annet hvem som kan le høyest, og i løpet av sangen spør Streisand McCarthy om hun er i slikt med «Matthew» (som i Matthew McConaughey) eller «Paul» (som i Paul McCartney). De bestemmer seg etterhvert for å bli venner, og mener at de er bedre sammen. McCarthy viser også til Streisands rolle som Roz Focker i filmene Svigers er aller verst (2004) og Verre enn verst (2010).


== Andre innspillinger ==
Ethel Merman og Howard Keel
Betty Hutton og Howard Keel i filmversjonen
Doris Day og Robert Goulet
Mary Martin og John Raitt
Ethel Merman og Bruce Yarnell
Dusty Springfield og Freddie Paris
Robert Morse i TV-serien That's Life
Ethel Merman og Miss Piggy (1976) i The Muppet Show
Tina Arena og John Bowles på albumet Tiny Tina and Little John. (1977)
Fran Drescher og Madeline Zima (1994) i TV-serien The Nanny
Michael Jordan og Mia Hamm
Bernadette Peters og Tom Wopat
Lewis Hamilton og Fernando Alonso i en Mercedes-Benz-reklame (2007)
Barbara Walters og Howard Cosell på Saturday Night Live
Lindsay Pearce sang mashupen «Anything Goes/Anything You Can Do» i tredje sesong av Glee
Barbra Streisand og Melissa McCarthy på Streisands album Encore: Movie Partners Sing Broadway (2016)


== Referanser ==


== Eksterne lenker ==
Sangtekst
Jens Jønsson

Jens Jønsson (født 10. januar 1993) er en dansk fotballspiller som spiller for den greske klubben AEK Athen. 
Han har tidligere spilt for AGF Fodbold.
Den 26. juli 2016 signerte Jønsson en 2+1-årskontrakt med tyrkiske klubben Konyaspor.


== Referanser ==


== Eksterne lenker ==
(en) Jens Jønsson – Olympedia 
(en) Jens Jønsson – Sports-Reference (OL-resultater – arkivert) 
(en) Jens Jønsson – FIFA 
(en) Jens Jønsson – UEFA 
(en) Jens Jønsson – Transfermarkt 
(en) Jens Jønsson – national-football-teams.com 
(en) Jens Jønsson – WorldFootball.net 
(en) Jens Jønsson – FootballDatabase.eu 
(en) Jens Jønsson – Soccerway 
(en) Jens Jønsson – EU-Football.info 
Jens Jønsson Arkivert 4. mars 2016 hos Wayback Machine.  på  AGF
Danmarks herrlandslags profil
Offisielle Dansk Superliga statistikk
Erik Otto Seligmann

Erik Otto Seligmann (født 19. september 1916 i Oslo, død i Auschwitz ca 1942) var en norsk kunstner og reklametegner.

Han var sønn av Richard Sally Seligmann (født 1. juli 1884 i Wandsbek, Tyskland, død i Auschwitz i 1942) og hans kone Luise Benvenida Seligmann (født Heilbut 15. mars 1893 i Hamburg, død i Auschwitz i desember 1942). Richard hadde i 1905 innvandret til Norge fra Hamburg og etablert seg som handelsmann i Oslo. Familien bodde i det engelske kvarter på Frogner i Oslo. Erik hadde også en bror ved navn Rolf Sally Seligmann (født 23. september 1920 i Oslo, død i tysk fangeleir i 1943).Seligmann gikk på tegneskole etter å ha fullført middelskolen. Deretter utdannet han seg til reklametegner. Jødisk Museum i Oslo har mottatt to malerier utført av Seligmann, som inngår i museets samlinger.Kort tid etter at Seligmann hadde begynt å arbeide som reklametegner ble han den 26. oktober 1942 hentet av Statspolitiet i sitt hjem på Berg i Aker, og transportert til Berg interneringsleir i Tønsberg. Den 26. november 1942 ble Erik Otto Seligmann, faren Richard, moren Luise og mormoren Rosalia ført ombord i DS «Donau» og sendt til konsentrasjonsleiren Auschwitz der de alle ble drept. I 2016 ble det lagt ned snublesteiner i Irisveien i Oslo til minne om familien. Erik Otto Seligman hadde fangenummer 105025. Dødsdato er ukjent ifølge Ottosen, mens Louise og Richard er oppgitt med 1. desember 1942 som dødsdato.


== Se også ==
Holocaust i Norge


== Referanser ==
SS «Bremen»

SS «Bremen» var et tysk-flagget havgående transatlantisk atlanterhavsskip som ble sjøsatt i 1928, for Norddeutscher Lloyd (NDL) for å operere selskapets transatlantiske ruter. SS «Bremen» var det fjerde skipet i NDL. På den tiden da «Bremen» ble bygget var hun og søsterskipet SS «Europa» to av de mest avanserte europeiske skip i atlanterhavsfarten. 1929 tok SS «Bremen» Atlanterhavets blå bånd for sin reise mellom Cherbourg og Ambrose, en reise som tok fire dager og 18 timer. SS «Bremen» og SS «Europa» ble konstruert for å være i stand til å opprettholde en hastighet på 27,5 knop (51 km/t), men det har blitt antatt at «Bremen» kunne oppnå en hastighet på 32 knop (59 km/t).


== Referanser ==


== Eksterne lenker ==
(en) Bremen (ship, 1929) – kategori av bilder, video eller lyd på Commons 
(en) SS «Bremen» – Den internasjonale sjøfartsorganisasjonen 
(en) Bremen tar det Blå Bånd
Markedsregulering av jordbruksvarer i Norge

Markedsregulering av jordbruksvarer i Norge er regulert gjennom omsetningsloven. I Norge er egg, kjøtt, melk og korn underlagt markedsregulering. Nortura er markedsregulator på kjøtt og egg, TINE er det på melk og Felleskjøpet på korn.Markedsregulering av jordbruksvarer har som formål å regulere tilbud og etterspørsel av jordbruksvarer for både forbrukere og produsenter.Regulering av produksjonen av landbruksråvarer kan skje på ulike måter: 

produksjonssubsidier
støtte til brakklegging
produksjonskvoter for eksempel i melkesektoren i Canada, og Norge.
Eksportstøtte (prisstøtte, kreditt)
eksportrestriksjoner
Forbrukersubsidier
ImportvernAv norske jordbruksprodukter er melk, kjøtt (unntatt kylling og kalkun), korn og potet markedsregulert i henhold til forskrift om markedsregulering til å fremme omsetningen av jordbruksvarer.Markedsreguleringen har ikke virkemidler direkte rettet mot andre- og tredjehåndsmarkedene, det vil si foredling og detaljsalg. Stortingsmelding nr. 19 (1999-2000) drøftet markedsregulering og det gjentas der at markedsreguleringen ikke skal være et sikkerhetsnett for handel og industri.
Markedsregulering har hjemmel i Omsetningsloven. Et offentlig utvalg (Omsetningsrådet) er øverste ansvarlige organ, og det forvalter midlene og vedtar hvilke tiltak som kan gjennomføres. Bøndenes samvirkeorganisasjoner har løpende fullmakt til å iverksette visse tiltak når rådet mener markedsbalansen er truet. Landbruksdirektoratet har sekretariatsfunksjon for Omsetningsrådet.Det er næringen selv som bærer kostnaden ved at alle bønder betaler en avgift (omsetningsavgiften) som er hjemlet i omsetningsloven.
Bøndene skal sikres avsetning av råvarer ved en mottaksplikt og foredlingsindustrien skal sikres råvarer ved leveringsplikt. Markedsregulator har mottaksplikt. Dette innebærer plikt til å ta imot bondens produkter uavhengig av om det er lang vei til markedet, og uavhengig av svingninger i markedet. Markedsregulator har også plikt til å sikre at det er tilstrekkelig med råvarer tilgjengelig i det norske markedet. Nortura er markedsregulator for kjøtt (lam, gris, storfe og egg), Norske Felleskjøp er markedsregulator for korn og TINE er markedsregulator for melk.Markedsreguleringen starter med utarbeidelse av prognoser for produksjon og salg. Disse oppdateres flere ganger i året. Med utgangspunkt i prognosene, kan markedsregulator iverksette tiltak mot overproduksjon, jamfør forskriften om markedsregulering.
Typiske tiltak mot overskudd er lagring til et senere tidspunkt når markedet er i underbalanse og kompensasjon til aktører for at innkjøpte råvarer brukes til mindre lønnsomme produkter enn forutsatt, ref. forskriften.
Er tilførselen av norske varer for liten til å dekke etterspørselen, skal bøndenes egne organisasjoner gi råd til Landbruksdirektoratet om å åpne for import. Dette kan skje ved at importen i en periode gjøres billigere (nedsatt toll) eller ved fordeling av importkvoter til nedsatt toll.


== Referanser ==


== Eksterne lenker ==
Markedsordninger i EUs landbrukspolitikk:  europarl.europa.eu
Emotion Engine

Emotion Engine er en tidligere toveis superskalær 64-biter MIPS IV R5900 RISC mikroprosessor som ble utviklet og produsert av Sony Computer Entertainment og Toshiba for PlayStation 2-konsollen. Den var også i bruk i tidlige PlayStation 3-modeller, de som hadde støtte for PlayStation 2-spill. Produksjon av prosessoren startet i 1999 og sluttet sent i 2012, i forbindelse med at PlayStation 2-konsollen sluttet å bli produsert.


== Referanser ==


== Eksterne lenker ==
(en) Emotion Engine (PlayStation 2) – kategori av bilder, video eller lyd på Commons
Henning Ottersen

Henning Ottersen (født 12. april 1985 i Drammen) er en norsk tidligere troppsturner som fra 1. oktober 2016 er landslagstrener for Norges landslag i troppsturn.
Norge har ikke tidligere hatt offisielt landslag i troppsturn i regi av Norges Gymnastikk- og Turnforbund, men dette ble etablert fra 1. januar 2017.


== Utdanning og idrettskarriere ==
Ottersen har en bachelorgrad i idrettsvitenskap med spesialisering i idrettsbiologi fra Norges idrettshøyskole, og har også en bachelorgrad i visuell kommunikasjon fra Høgskolen i Buskerud.
Han har tidligere vært aktiv innen troppsgymnastikk, og deltok blant annet på Norges lag som vant TeamGym mix i Europamesterskapet i troppsgymnastikk 2010. Han har også to sølv- og én bronsemedalje fra andre EM, samt nærmere 30 NM-gull.Norge har lenge deltatt internasjonalt i troppsgymnastikk, men fram til 2017 med privat organiserte landslag i EM, og fra 2012 under navnet Team Norge. Ottersen har vært i trenerteamet i Team Norge siden oppstarten. Team Norges landslag har oppnådd blant annet sølv i mix og bronse for herrer i Europamesterskapet i troppsgymnastikk 2012 og Europamesterskapet i troppsgymnastikk 2014.
Han ble landslagstrener på full tid for det offisielle norske landslaget som ble etablert 1. januar 2017.


== Referanser ==


== Eksterne lenker ==
Team Norge
Presentasjon hos Drammens Turnforening
Presentasjon hos Team Norge
Peter Edvard Rivertz

Peter Edvard Rivertz (født 20. august 1859 i Korgen, død 1949 i Oslo) var lensmann og innehaver av Karnes i Lyngen.


== Biografi ==
Peter Edvard Rivertz og Hanna Oxaas overtok hovedbølet til Karnes Gods i 1894 av hennes far lensman Henrik Oxaas.
På gården Karnes bygde Rivertz en ny hovedgård i 1904. Bygningen ble tegnet av arkitekt Kristen Rivertz, bror av Peter.


== Verv ==
Rivertz var medlem av herredsstyret, forman i fattigstyret, kirkeverge, medlem av Lyngen Sparebanks styre og medlem av Troms fylkes dampskipsselskaps direksjon. Han var også med på å stifte Lyngen Båtassuranseforening.


== Familie ==
Peter Edvard Rivertz giftet seg med pianistinne Hanna Oxaas i 1894, utdannet i Tyskland.
Rivertz var bror av høyesterettsdommer Johan Albrigt Rivertz, arkitekt Kristen Tobias Rivertz og høyesterettsdommer Jacob Andreas Rivertz.


== Kilder ==
Larssen, Emil (1976). Lyngen bygdebok. Tromsø: Kåfjord kommune. s. 152-153, 300.
Tor Rune Raabye

Tor Rune Raabye (født 4. november 1957) er en norsk tidligere yrkesoffiser som var sjef for Heimevernet fra 14. november 2013 til han gikk av for aldersgrensen den 30. november 2017.Han kom fra stillingen som nestkommanderende i operasjonsavdelingen i Forsvarsstaben. Raabye hadde gjennom sin militære karriere hatt ledende stillinger på alle nivåer i Hæren.


== Utmerkelser ==
Heimevernets fortjenstmedalje
Forsvarsmedaljen med laurbærgren
Forsvarsmedaljen med stjerne
Forsvarets medalje for internasjonale operasjoner
Forsvarets operasjonsmedalje for Afghanistan
Hærens vernedyktighetsmedalje med tre stjerner
Republikken Polens fortjenstorden, offiser
Portugals Fortjenstordenen, kommandør​
NATO-medaljen for ISAF
Norske Reserveoffiserers Forbunds hederstegn
Hjemmeværnets fortjensttegn
Hemvärnets kungliga förtjänstmedalj
Meritorious Service Medal (USA)
Greske styrkers medalje for fredsbevarende operasjoner
Italienske styrkers minnekors for Afghanistan-operasjoner
Kvinners Frivillige Beredskap (KFB)s beredskapspris


== Sosiale medier ==
Raabye gjorde seg bemerket ved å være svært aktiv på sosiale medier, der han blant annet beskrev arbeidshverdagen sin og delte nyheter som angikk Heimevernet.


== Referanser ==
Ambrose fyr

Ambrose fyrtårn (engelsk: Ambrose Light eller Ambrose Tower) var et fyrtårn hvor flere betydelige skipsleier møtes i nedre del av New York-bukta, inkludert Ambrosesundet som er den fremste passasjen for skip som anløper og går ut fra havnene i New York og New Jersey.
Det har vært oppankret flere ulike fyrskip ved denne stasjonen siden 1823 og fram til det siste ble erstattet i 1967. Det første fyrskipet er i dag på et museum i New York City. Fyrtårnet var eid og administrert av den amerikanske kystvakten, var lokalisert ved 40.46°N 73.83°W. Etter at fyrtårnet ble kraftig ødelagt ved at det ble rammet av et tankskip den 3. november 2007, annonserte kystvakten at tårnet ville bli revet etter 41 års tjeneste. Fyrtårnet ble erstattet av flytende lysbøyer.


== Bilder ==

		


== Referanser ==


== Eksterne lenker ==
Lighthouse Depot, historien om ødeleggelse av opprinnelige struktur
«Historic Light Station Information and Photography: New York», kystvaktens historiekontor
New Jersey Scuba Diver, informasjon, diagrammer og historie om fyrtårnet